Kreñv-spontus eo deuet da vezañ nerzh ar skeudennoù er bed a-vremañ. Alies-mat e kemeront o c'hreñv war ar skridoù pa c'hallont bezañ komprenet war ar prim, daoust m'eo gwir e c'hallont bezañ treuzkomprenet a-wechoù ivez hervez doare gwelet pep hini. Emañ ar c'hartennoù etre an daou zoare-se. Mesket e vez enno ar skeudenn hag ar skrid, ha ne vez ket ezhomm bezañ kelaouet hiroc'h evit kompren anezho, da vihanañ  kement-se eo pal uhelañ ar douaroniourien hag ar gartennourien. Kontañ traoù a ra ar c'hartennoù, reiñ da gompren, heñchañ an dud hag a-wechoù ivez skeudenniñ ur gaoz pe ur c'hoant. N'eus kartenn neptu ebet; evel kement tra a zo n'eo nemet frouezh an doare ma weler ar bed.